ועדת הכספים, כנסת 16, פרוטוקול מספר , 2006-12-19 11:30

יעקב ליצמן: אנחנו עוברים לצו תעריף המכס והפטורים ומס קניה על טובין (הוראת שעה), התשס"ה-2005.

בועז סופר: הנושא הראשון - שיני שום.

בועז סופר: הצו שמונח לפניך מכיל שני תיקונים.

בועז סופר: הראשון נוגע לתיקון המכס על שום והשני מעלה את המכס על שיני שום מכיוון שלאחרונה מתברר שיש יבוא מסיבי של שום מסין.

בועז סופר: אנחנו משתדלים כל הזמן להתאים את עלות הייצור המקומי.

בועז סופר: שום זה מוצר עתיר עבודה, וזה מגיע למחירים מאד נמוכים.

בועז סופר: אנחנו קיבלנו את בקשת הייצור המקומי להעלות ולהתאים את העלות.

בועז סופר: דבר נוסף – יש שיני שום קלופות, ופה, כמובן שמרכיב העבודה רלבנטי עוד יותר.

בועז סופר: לכן, פיצלנו את הסעיף והגנו בצורה הזו על הייצור המקומי.

חיים אורון: למה זה הוראת שעה ועד מתי היא חלה?

בועז סופר: הוראת השעה נועדה לוודא שאנחנו לא נותנים ביתר.

בועז סופר: אנחנו לא רוצים למצב שבו הסוס, וכו' וכולם יתייבשו.

בועז סופר: אז אנחנו אומרים: בואו נבחן את זה, אבל קודם ניתן הוראת שעה.

בועז סופר: אם נידרש להאריך – כמובן שנאריך.

בועז סופר: אם נדרש לתקן, נביא את התיקון לאישור הוועדה.

חיים אורון: אבל פה, לפי הנייר שיש כאן - לא ברור עד מתי זה יהיה.

הלית ברק: עד סוף דצמבר 2006.

הלית ברק: זה כתוב בסעיף 1.

בועז סופר: אני מזכיר שזה בתוקף כבר מזה 5 חודשים.

גיורא דורון: אני נציג החקלאים, אלפי עובדים שעושים את העבודה.

יעקב ליצמן: אז אתה מעריך את המהלך של הפרטים.

גיורא דורון: אל"ף, עקרונית - הנושא שבועז סופר הציג מקובל עלי ב- 10%.

גיורא דורון: הפרט היחיד שטעון תיקון, או התייחסות, בכלל, הוא שאלת הוראת השעה.

גיורא דורון: הוראת השעה נקבעה לאחר הסיכומים שהיו אתנו על ההגיון של הדברים, ואני לא מתעלם מההגיון של הוראת השעה, אבל אני מדבר על לוחות הזמנים.

גיורא דורון: ב- 21 ביולי, 2005 אושר באוצר הנושא הזה של העלאת המכסים.

גיורא דורון: חודשיים אחרי זה מתחילה עונת הזריעה של השום.

גיורא דורון: ברור ברור שאף אחד לא יכול להתאים את התנאים המגבילים האלה, על ידי שינוי תוכנית הזריעה במשק שלו, ולפיכך אין בזה שום הגיון, כיוון שההגבלה היא עד 2006.

גיורא דורון: יש שני דברים שאפשר לעשות: או לבטל לחלוטין את הוראת השעה, או, לחילופין, להאריך אותה לבין 5 ל-10 שנים, כי רק בתכנון רב שנתי של מספר שנות גידול אפשר לראות אם חקלאים נכנסים ומטפלים בזה.

גיורא דורון: אם לא ייכנסו - ממילא לא יהיה יותר שום.

גיורא דורון: למעשה, כמות השום שנצרכת בארץ היא קבועה.

גיורא דורון: זה בכלל לא משנה אם זה שום סיני או ישראלי.

גיורא דורון: הבעיה היחידה היא שסובלים מזה היצרנים המקומיים.

גיורא דורון: לגבי הסוחרים, שהם, בעצם, טועני הטענה – למעשה, אין שום הבדל, כי כמות השום שתעבור בשוק היא קבועה, בין אם ימכרו שום ישראלי ובין אם ימכרו שום סיני.

גיורא דורון: אני חושב שההיגיון של להשאיר את העבודה פה במקום להביא את האבטלה מסין הוא חד משמעי, ודרך אגב – מקובל על ידי האוצר.

גיורא דורון: אני אומר שכדי לעשות שכל ולהעמיד דברים על פי - -

יעקב ליצמן: אין עוררין על זה.

יעקב ליצמן: לא זה הוויכוח.

יעקב ליצמן: הוויכוח כאן הוא לכמה זמן.

יעקב ליצמן: כרגע, הוראת השעה היא שנה וחצי - -

גיורא דורון: אני חוזר להוראת השעה.

גיורא דורון: הדבר היחיד - -

יעקב ליצמן: הבנתי שאתה רוצה להאריך את זה.

יעקב ליצמן: כרגע הוראת השעה היא לשנה וחצי.

גיורא דורון: אבל זה ענף גידול אחד.

יעקב ליצמן: הפעם יש כבר פניה, לא נשנה את זה, אבל אני מציע שבפעם הבאה אנחנו נבקש - -

חיים אורון: אבל אני לא יודע אם לבועז סופר יש קושי להסכים לשתי עונות גידול.

בנימין אלון: אבל אתה יכול או לאשר או לא.

נסים דהן: שאלה - כאן מתייחסים לשום יבש או ירוק?

בועז סופר: יבש.

נסים דהן: למה אני שואל את השאלה?

נסים דהן: כיוון שבעונת הגידול השוק מוצף בשום ירוק, וחלק גדול ממנו הוא מהשטחים.

קריאה: דונם אחד לא מגודל בשטחים.

נסים דהן: אז ברוך הבא – אני מוכן ללכת אתך ליד הבית שלי, שם יש כפר ערבי, אני אקנה לך שום ירוק.

קריאה: זה בטל בשישים.

נסים דהן: אז קודם כל – יש.

נסים דהן: זה לא בשטח ישראלי.

נסים דהן: מדברים על השטחים.

יעקב ליצמן: את זה נשאיר כרגע.

בועז סופר: אנחנו נאריך את זה בעוד שנה, אז אני מבקש מהוועדה לאשר, ואנחנו, תוך שבוע - -